Parchetul de pe lângă Judecătoria Vaslui i-a trimis în judecată, în stare de arrest preventive, pe cei şapte tineri din comuna Văleni acuzaţi că la în noiembrie au sechestrat şi violat o elevă de la Liceul Ion Mincu, din Vaslui, care făcea naveta în satul Muntenii de Sus. Magistraţii Judecătoriei Vaslui au decis menţinerea stării de arest a celor şapte violatori pe durata procesului, în ciuda solicitării acestora de a le fi revocată sau înlocuită măsura arestului preventiv cu arestul la domiciliu sau controlul judiciar.

Pe tot parcursul anchetei procurorilor, cei şapte tineri au negat că ar fi violat-o pe eleva de 18 ani, susţinănd că fata ar fi fost de acord să întreţină relaţii sexuale cu toţi, cu toate că fata ar fi leşinat în timp ce era agresată sexual. Pentru a-şi salva fii de la puşcărie, părinţii acestora, oameni cu stare din Văleni, au încearcat să o facă pe aceasta să îşi retragă plângerea.

Stropită cu țuică după ce a leșinat

Revoltătorul viol a avut loc luna trecută, în timp ce eleva de 18 ani se întorcea de la cursuri. În timp ce se se afla în staţia de autobuz, a fost acostată de Silviu Burada, de 20 de ani, care a întrebat-o dacă nu vrea să o ducă acasă cu maşina. Fata a acceptat, cu atât mai mult cu cât îl cunoştea. În loc să o ducă acasă, tânărul de 20 ani şi un prieten al acestuia au dus-o pe un câmp la Văleni, unde a chemat şi alţi prieteni să participe la viol. Timp de trei ore, fata a fost violată cu perversiuni.

Poliţiştii au descoperit că în cele trei ore, eleva a fost sunată de 60 de ori, de părinţi, prieteni şi colegi. Fata a povestit anchetatorilor că, în timp ce era abuzată sexual, şi-a pierdut cunoştinţa, fiind stropită cu ţuică de cei care o batjocoreau. Cei şapte violatori trimişi în judecată sunt: Ioan Surleac, Alin Rotaru, Silviu Avădănei, Ovidiu Burada, Petrică Bolboceanu, Paul Andrei Burlacu, Ionuţ Bogdan Boicu.